****

Na osnovu čl. 93. i 94. Zakona o visokom obrazovanju (“Sl.list RCG” br.44/14,52/14,47/15,40/16,42/17,71/17, 55/2019, 3/2019 i 17/2019) i Odluke Naučno-nastavnog vijeća Fakulteta, FAKULTET ZA BIZNIS I TURIZAM BUDVA raspisuje

 **KONKURS**

**Za upis dvanaeste generacije studenata:**

* u **prvu i treću godinu** osnovnih akademskih studija;
* na **specijalističke** akademske studije; i
* na **magistarske** akademske studije

na studijskim programima menadžment u turizmu i ugostiteljstvu za studijsku 2022/23 godinu

|  |
| --- |
| **Prijave za upis podnose se od 26. avgusta do 07. septembra 2022. godine u sjedištu Fakulteta, u Budvi, zgrada univerzitetskog centra „Akademija Znanja” Budva, radnim danima od 9h do 14h.**  |

Kvalifikacioni postupak (intervju, diferencijalni ispit i probno rangiranje) vršiće se 07. i 08. 09. 2022. godine.

Uz prijavu za upis na **PRVU GODINU** akademskih osnovnih studija, kandidati sa završenom srednjom školom IV-1 stupnja podnose originalna svjedočanstva, ili propisno ovjerene fotokopije, o završenim razredima srednjeg obrazovanja, diplomu o položenom završnom, maturskom ispitu, izvod iz matične knjige rođenih (original) ili kopiju biometrijske lične karte, ovjerenu kopiju diplome “LUČA” ili njoj ekvivalentne diplome (ukoliko ih posjeduje), kao i 2 fotografije formata za pasoš.

**Studenti koji žele, pored naše, i evropsku diplomu, mogu je steći putem on line studiranja na trećoj godini na internacionalnoj Visokoj školi DOBA BUSINESS SCHOOL Maribor, Slovenija-jedan studij, dvije diploma: crnogorska i evropska!**

Pravo upisa na **TREĆU GODINU** studija imaju svršeni studenti viših hotelskih, turističkih i srodnih škola, uz eventualno polaganje diferencijalnih ispita u skladu sa nastavnim programom.

Uz prijavu za upis studenti podnose diplomu o završenim dvogodišnjim studijama, izvod iz matične knjige rodjenih (original) ili kopiju biometrijske lične karte i uvjerenje o položenim ispitima tokom dvogodišnjih studija, kao i 2 fotografije formata za pasoš.

Pravo upisa na **SPECIJALISTIČKE STUDIJE** imaju svršeni bachelor-i turizma i hotelijerstva i sličnih studijskih programa visokog obrazovanja iz oblasti ekonomije, menadžmenta i drugih nauka, uz eventualno polaganje diferencijalnih ispita u skladu sa nastavnim programom.

Uz prijavu za upis studenti podnose bachelor ili sličnu diplomu, izvod iz matične knjige rođenih (original) ili kopiju biometrijske lične karte i uvjerenje o položenim ispitima tokom studija (suplement diploma), kao i 2 fotografije formata za pasoš.

Pravo upisa na **MAGISTARSKE STUDIJE** imaju svršeni specijalisti i bachelor-i menadžmenta iz turizma i sličnih studijskih programa visokog obrazovanja sa 240 ECTS kredita iz oblasti ekonomije, menadžmenta i drugih nauka, uz eventualno polaganje diferencijalnih ispita u skladu sa nastavnim programom.

Uz prijavu za upis studenti podnose diplomu specijaliste ili bachelor-a, izvod iz matične knjige rođenih (original) ili kopiju biometrijske lične karte i uvjerenje o položenim ispitima tokom studija (suplement diploma), kao i 2 fotografije formata za pasoš.

Cijena studiranja, odnosno godišnja školarina za osnovne studije iznosi 1.500,00 € godišnje. Nosioci dilome “Luča”imaju popust od 50%. Školarina se može platiti u cjelosti ili u ratama i to 20% prilikom upisa, a ostalih 80% u 8 mjesečnih rata. Cijena studiranja na specijalističkim i magistarskim studijama je 1500 €, odnosno 2.000,00 € godišnje (popust za studente FBT 10%), sa dinamikom plaćanja 20% prilikom upisa, a ostalih 80% u 8 mjesečnih rata**.**

**O dodatnim upisnim popustima kandidati se mogu informisati kod Studentske službe fakulteta.**

**U cijenu – školarinu ulazi i nastavna literature za pripremu ispita iz elektronske biblioteke Fakulteta.**

**Detaljnije informacije o studijskim programima (osnovne, specijalističke i magistarske studije) dostupne su na sajtu Fakulteta.**

Zainteresovana lica prijave mogu podnijeti na posebnom obrascu koji se dobija na Fakultetu, ili web-site-u Fakulteta.

Detaljnije informacije zainteresovani kandidati mogu dobiti pozivom na brojeve:

**069/280-700, 067/723-868, 069/077-133 i 069/050-243** ili posredstvom e-mail-a: **info@fbt-budva.me**

Oglas će biti objavljen na web site-u Fakulteta: **www. fbt-budva.com**